钦定古今图书集成/明伦汇编/氏族典/第472卷 > 蔡崇
## 钦定古今图书集成/明伦汇编/氏族典/第472卷 > 蔡崇

按《宋史蔡京传》：“崇，京族子也。性矫妄，善谈鬼神事。当
承门荫，固推与庶兄，宗族称为贤。崇宁初，京党以学
行修饬闻诸朝，召入谒，累官拜给事中。京去位，为言
者所攻，以显谟阁待制提举崇福宫。言者复论之，夺
职。京复相，徽宗戒毋得用崇，但复集英殿修撰，旋还
待制，提点洞霄宫。宣和中卒。”